EkBass/fiwiki-20250220-pages-articles huggingface dataset:
Neu-Isenburg

Neu-Isenburg on kaupunki Offenbachin piirikunnassa Hessenin osavaltiossa Saksassa. Hugenotit perustivat sen 1699 ja nykyisin se on osa Frankfurt am Mainin eteläistä esikaupunkivyöhykettä. == Maantiede == Neu-Isenburg sijaitsee Hessenin eteläosassa noin seitsemän kilometriä Frankfurt am Mainin keskustasta etelään ja noin kahdeksan kilometriä Offenbach am Mainista lounaaseen. Neu- Isenburg koostuu kantakaupungista, Gravenbruchin satelliittikaupungista ja Zeppelinheimista, joka liitettiin Neu-Isenburgiin 1977. Gravenbruch sijaitsee aivan kaupungin itäkolkassa ja Zeppelinheim kaupungin länsiosassa Frankfurt am Mainin kansainvälisen lentoaseman tuntumassa. Kantakaupunki Neu-Isenburg sijaitsee kaupungin hallinnollisen alueen keskivaiheilla. Kaupunginosia erottaa toisistaan metsäalueet. == Historia == Neu-Isenburg on keskieurooppalaiseksi kaupungiksi nuori. Ranskasta muuttaneet hugenotit perustivat sen 24. heinäkuuta 1699. Kreivi Johann Philipp von Isenburg- Offenbach (1655–1718) oli antanut tulokkaille metsäalueen aivan Frankfurtin eteläpuolelta ja takasi näille uskonnonvapauden ja oikeuden käyttää ranskankieltä. Suopeus johtui pitkälti kreivin pyrkimyksestä nostaa kolmikymmenvuotisen sodan kurjistama Offenbachin seutu jaloilleen. Neu- Isenburg sai barokki-ihanteiden mukaisen suorakulmaisen ruutukaavan ja ensimmäinen raatihuone valmistui 1702. Kaupunkiin alkoi muuttaa myös saksankielistä väestöä, ja saksasta tuli virkakieli 1820-luvulla. Kirkossa oli alettu saarnata sekä ranskaksi että saksaksi 1760-luvulla. Neu-Isenburg teollistui 1800-luvun lopulta alkaen ja se sai kaupunkioikeudet. Toisen maailmansodan aikana Neu-Isenburg kärsi huomattavia pommitustuhoja. Sodan jälkeen rakennettiin Gravenbruchin satelliittikaupunki ja Neu-Isenburgin väkiluku kasvoi voimakkaasti. Neu-Isenburgissa sijaitsee muun muassa museo Zeppelin-museum, kaupunginmuseo Haus zum Löwen ja monitoimihalli Hugenottenhalle. == Talous ja liikenne == Neu-Isenburgin elinkeinoelämä on kehittynyt valmistavasta teollisuudesta palvelualojen ja tietointensiivisen talouden suuntaan. Kaupungin logistinen sijainti on erinomainen. Sen rautatieasema, Bahnhof Neu Isenburg, on Frankfurtin lähiliikennejärjestelmän piirissä. Moottoritie BAB 3 kulkee kaupungin pohjoispuolitse ja BAB 5 länsipuolitse. BAB 661 kulkee kaupungin alueen halki kantakaupungin ja Gravenbruchin välistä. == Lähteet == == Aiheesta muualla == *Neu-Isenburg, Hessen, Saksa — Sunrise, Sunset, and Daylength Luokka:Hessenin kunnat Luokka:Saksan kaupungit
Pieni Savijärvi (Lieksa)

Pieni Savijärvi on syvyyssuhteiltaan epäyhtenäinen metsäjärvi Lieksan pohjoisosassa Pohjois-Karjalan maakunnassa. Sen pinta-ala on 79 hehtaaria. Etäisyys Joensuusta on 113 kilometriä pohjoiseen.Pieni Savijärvi. Järviwiki. Viitattu 16.7.2022. == Maantiede == Pienen Savijärven ulottuvuus lounaasta koilliseen on 1,8 kilometriä. Järven eteläisimmän osan muodostaa Haukkalahti, jonka suulla sijaitsee muutaman aarin laajuinen nimetön saari. Järven pohjoinen osa on länsi–itäsuuntaisesti yli kilometrin leveä. Yli neljäsosa Pienestä Savijärvestä on vähintään kymmenen metriä syvä. Syvin alue sijaitsee järven kaakkoispuolisen Kesävaaran tuntumassa; kymmenen metrin syvyyskäyrä kulkee paikoin vain muutaman metrin päässä Kesävaaran rannalta. Pienen Savijärven rannat ovat metsä- ja suomaata. Järven luoteispuolella sijaitsee Äijänpäivänjärvi ja koillispuolella Savijärvi. Pienen Savijärven vesitilavuus on 5 872 000 kuutiometriä. Pieni Savijärvi (04.435.1.014) kuuluu Savijoen valuma-alueeseen (04.435), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijärven alue (04.43) ja ensimmäinen on Pielisen reitin valuma-alue (04.4). Savijoen alueeseen kuuluu 15 vähintään hehtaarin laajuista järveä. Laajimmat ovat Savijärvi, Pieni Savijärvi ja Särkilampi.Savijoen valuma-alue (04.435). Järviwiki. Viitattu 16.7.2022. == Lähteet == Luokka:Lieksan järvet Luokka:Pielisen reitin valuma-alue
What About Livingstone?

What About Livingstone? on ruotsalaisen Abba-yhtyeen musiikkikappale vuodelta 1974. Sen sävelsivät ja sanoittivat Benny Andersson ja Björn Ulvaeus. Päävokalisteina ovat Agnetha Fältskog ja Anni-Frid Lyngstad. Kappale julkaistiin yhtyeen toisella studioalbumilla Waterloo. "What About Livingstone?" -kappaleen levyttäminen aloitettiin 16. lokakuuta 1973, sen työnimenä oli "Baby I Won't Come Back". The Guardian -lehden Alexis Petridis arvioi "What About Livingstone?" -kappaleen sanoituksen epätavalliseksi. Se moitiskelee ruotsalaista nuorisoa, joka ei tunnu osoittavan kiinnostusta suuriin löytöretkeilijöihin. Se on määritelty myös novelty-kappaleeksi, kuten "King Kong Song". "What About Livingstone?" on versioitu muutaman kerran. Siitä on tehty muun muassa tanskankielinen versio "Lykken er kærlighed". == Lähteet == Luokka:Abban kappaleet Luokka:Vuoden 1974 kappaleet
Dum Dum Diddle

Dum Dum Diddle on ruotsalaisen Abba-yhtyeen musiikkikappale vuodelta 1976. Sen sävelsivät ja sanoittivat Benny Andersson ja Björn Ulvaeus. Päävokalisteina ovat Agnetha Fältskog ja Anni-Frid Lyngstad. "Dum Dum Diddle" -kappaleen levyttäminen aloitettiin 19. heinäkuuta 1976. Ensimmäinen julkaisu oli Arrival-studioalbumilla lokakuussa 1976. RCA Victor julkaisi sen seitsentuumaisena singlenä Argentiinassa b-puolenaan "Tigre" ("Tiger"). Laulun sanoitusta on pidetty banaalina ja hupsuna. "Dum Dum Diddle" on versioitu muutaman kerran. Muun muassa The Sessionmen ja Beagle ovat levyttäneet siitä omat tulkintansa. == Lähteet == Luokka:Abban kappaleet Luokka:Vuoden 1976 kappaleet
Quanesha Burks

Quanesha Burks (s. 15. maaliskuuta 1995) on yhdysvaltalainen pituushyppääjä. Burks sijoittui alle 20-vuotiaiden maailmanmestaruuskilpailuissa 2014 pituushypyssä viidenneksi. Vuonna 2015 hän sijoittui Pan-Amerikan kisoissa kahdeksanneksi ja voitti silloisella ennätyksellään 693 cm NACAC:n mestaruuden. Lontoon MM-kilpailuissa 2017 hän ei päässyt karsinnasta jatkoon. Vuonna 2018 hän sijoittui neljänneksi Birminghamin sisäratojen MM-kilpailuissa halliennätyksellään 681 cm ja saavutti NACAC:n mestaruuskilpailuissa hopeaa. Tokion olympialaisissa 2021 hän jäi karsintaan. Vuonna 2022 hän sijoittui viidenneksi Belgradin sisäratojen MM-kilpailuissa tuloksella 677 cm. Eugenen MM-kilpailuissa 2022 hän sijoittui neljänneksi yhden senttimetrin pronssimitalisti Leticia Oro Melolle hävinneenä tuloksella 688 cm. Hän karsiutui loppukilpailusta Budapestin MM-kilpailuissa 2023. Burks ylitti pituushypyssä kuuden metrin rajan ensi kerran vuonna 2012. Hänen elokuussa 2015 San Joséssa hyppäämänsä tulos 693 cm säilyi hänen ennätyksenään lähes kuusi vuotta, kunnes hän kesäkuussa 2021 Eugenessa Yhdysvaltain olympiakarsinnoissa hyppäsi tuloksen 696 cm, joka riitti kolmanteen sijaan ja olympiaedustuspaikkaan. Hän paransi ennätyksensä lukemiin 698 cm Lontoossa heinäkuussa 2023. Yhdysvaltain-mestaruuskilpailuissa kesäkuussa 2022 Eugenessa hän hyppäsi myötätuulessa voittotuloksen 706 cm ja saavutti ensimmäisen ulkoratojen kansallisen mestaruutensa. Sisäradoilla hän oli Yhdysvaltain- mestari vuosina 2020 ja 2022. NCAA:n mestaruuden hän voitti vuonna 2015 tuloksella 691 cm, joka pysyi hänen ennätyksenään pari kuukautta. Burksin ennätys 100 metrin juoksussa on 11,19 sekuntia vuodelta 2018 ja sisäradoilla 60 metrin juoksussa 7,20 sekuntia samalta vuodelta. == Lähteet == Luokka:Yhdysvaltalaiset pituushyppääjät Luokka:Vuonna 1995 syntyneet Luokka:Elävät henkilöt
Tiffany Flynn

Tiffany Flynn (s. 2. syyskuuta 1995) on yhdysvaltalainen pituushyppääjä. Flynn sijoittui pituushypyssä Belgradin sisäratojen MM-kilpailuissa 2022 neljänneksi halliennätyksellään 678 cm. Hän sijoittui kesäkuussa 2022 Yhdysvaltain- mestaruuskilpailuissa kolmanneksi tuloksella 669 cm ja pääsi mukaan Eugenen MM-kilpailuihin, joissa hän sijoittui 12:nneksi hypättyään karsinnassa tuloksen 673 cm mutta jäätyään loppukilpailussa tulokseen 648 cm. Flynn ylitti pituushypyssä ulkoradoilla kuuden metrin rajan ensi kerran toukokuussa 2015. Hän paransi ulkorataennätystään seuraavan kerran vasta vuonna 2020. Nykyisen ennätyksensä 680 cm hän hyppäsi kesäkuussa 2021 Yhdysvaltain olympiakarsinnoissa, joissa hän sijoittui neljänneksi. Sisäradoilla hän ylitti kuuden metrin rajan tammikuussa 2015 ja teki nykyisen ennätyksensä 678 cm MM- hallikisoissa 2022. == Lähteet == Luokka:Yhdysvaltalaiset pituushyppääjät Luokka:Vuonna 1995 syntyneet Luokka:Elävät henkilöt
Brooke Buschkuehl

Brooke Buschkuehl (o.s. Stratton, s. 12. heinäkuuta 1993) on australialainen pituushyppääjä. Buschkuehl sijoittui pituushypyssä nuorten sarjoissa kymmenenneksi alle 18-vuotiaiden MM-kilpailuissa 2009, kuudenneksi alle 20-vuotiaiden MM-kilpailuissa 2010 ja seitsemänneksi alle 20-vuotiaiden MM- kilpailuissa 2012. Aikuisten tasolla hän jäi Pekingin MM-kilpailuissa 2015 vielä karsintaan. Portlandin sisäratojen MM-kilpailuissa 2016 hän oli viides tuloksella 675 cm. Rio de Janeiron olympialaisissa 2016 hän sijoittui seitsemänneksi tuloksella 674 cm. Lontoon MM-kilpailuissa 2017 hän sijoittui kuudenneksi tuloksella 667 cm. Kansainyhteisön kisoissa 2018 hän saavutti hopeaa tuloksella 677 cm. Dohan MM-kilpailuissa 2019 hän oli kymmenes tuloksella 646 cm. Tokion olympialaisissa 2021 hän sijoittui seitsemänneksi tuloksella 683 cm ja Eugenen MM-kilpailuissa 2022 viidenneksi kaksi senttimetriä pronssimitalisti Leticia Oro Melolle hävinneenä tuloksella 687 cm. Saman vuoden Kansainyhteisön kisoissa hän saavutti hopeaa tuloksella 695 cm. Hän karsiutui loppukilpailusta Budapestin MM-kilpailuissa 2023. Vuonna 2020 alkaneiden polvivaivojen vuoksi Buschkuehl kävi leikkauksessa olympialaisten jälkeen syyskuussa 2021. Hän palasi kilpakentille toukokuussa 2022 ja hyppäsi heinäkuussa Chula Vistassa, Kaliforniassa uuden ennätyksensä 713 cm. Aiemmin hän oli ylittänyt seitsemän metriä vain maaliskuussa 2016 Perthissä tuloksellaan 705 cm. Sisäradoilla hänen paras tuloksensa on kuusi päivää tuon ensimmäisen seitsenmetrisen jälkeen Portlandin MM-hallikisoissa hypätty 675 cm. == Lähteet == Luokka:Australialaiset pituushyppääjät Luokka:Vuonna 1993 syntyneet Luokka:Elävät henkilöt
Marko Annunen

Marko Annunen on suomalainen basisti, kitaristi, rumpali, laulaja ja lauluntekijä. Hänet tunnetaan Raekel-yhtyeen lauluntekijänä ja rumpalina. Hän on lisäksi soittanut yhtyeissä Dead Allison, Värinää, Natisuta hetekata, Idiot Clan ja Sahrami basistin tai rumpalin roolissa. ==Lähteet== Luokka:Suomalaiset muusikot Luokka:Elävät henkilöt Luokka:Muusikkotyngät
Arlesin kuningaskunta

Burgundin kuningaskunta, tai Arlesin kuningaskunta, oli Ylä- ja Ala-Burgundin yhdistymisessä muodostunut kuningaskunta nykyisessä Kaakkois-Ranskassa ja Länsi-Sveitsissä. Kuningaskunta liitettiin Pyhään saksalais-roomalaiseen valtakuntaan vuonna 1032 ja siitä lähtien se oli yksi valtakunnan kolmesta osasta yhdessä Saksan ja Italian kanssa. Vain harvat keisarit edes vaivautuivat krunnauttamaan itseään myös Arlesin kuninkaaksi. Osia kuningaskunnasta erosi siitä, ja vuonna 1378 keisari Kaarle V liitti jäljelläolevan kuningaskunnan Ranskaan. == Lähteet == Luokka:Pyhä saksalais- roomalainen keisarikunta Luokka:Ranskan monarkiat Luokka:Provence-Alpit- Riviera Luokka:Arlesin historia Luokka:Burgundi
Suomi yleisurheilun maailmanmestaruuskilpailuissa 2022

Suomi on ollut alusta asti mukana kaikissa yleisurheilun maailmanmestaruuskilpailuissa ja osallistui vuonna 2022 kisoihin 18. kerran. == Joukkue == Eugenen MM-kisoihin valittiin 36 suomalaisurheilijaa, 12 miestä ja 24 naista. Suomella on aiemmin ollut suurempi joukkue vain Helsingissä järjestetyissä kisoissa ja yhtä urheilijaa enemmän Stuttgartissa 1993. Monet suomalaisurheilijat saivat paikan Kansainvälisen yleisurheiluliiton näihin kisoihin käyttöön ottaman rankingjärjestelmän ansiosta. === Miehet === * 110 metrin aitajuoksu: Elmo Lakka, Jyväskylän Kenttäurheilijat * 3000 metrin estejuoksu: Topi Raitanen, Helsingin Kisa-Veikot * 20 ja 35 kilometrin kävely: Aleksi Ojala, Urjalan Urheilijat * 35 km kävely: Aku Partanen, Lappeenrannan Urheilu-Miehet * Seiväshyppy: Mikko Paavola, Alajärven Ankkurit * Seiväshyppy: Tommi Holttinen, Turun Urheiluliitto * Pituushyppy: Kristian Pulli, Oulun Pyrintö * Moukarinheitto: Aaron Kangas, Kankaanpään seudun Leisku * Moukarinheitto: Tuomas Seppänen, Noormarkun Nopsa * Keihäänheitto: Lassi Etelätalo, Joensuun Kataja * Keihäänheitto: Oliver Helander, Oulun Pyrintö * Keihäänheitto: Toni Keränen, Limingan Niittomiehet * Keihäänheitto Toni Kuusela, Kuortaneen Kunto (kotiin jäävä varaedustaja) === Naiset === * 200 metrin juoksu: Anniina Kortetmaa, Jyväskylän Kenttäurheilijat * 800 metrin juoksu: Eveliina Määttänen, Espoon Tapiot * 1 500 metrin juoksu: Nathalie Blomqvist, IK Falken * 5 000 metrin juoksu: Camilla Richardsson, Esbo IF * Maraton: Alisa Vainio, Lappeenrannan Urheilu-Miehet * 100 metrin aitajuoksu: Reetta Hurske, Tampereen Pyrintö * 400 metrin aitajuoksu: Viivi Lehikoinen, Helsingfors IFK * 400 metrin aitajuoksu: Kristiina Halonen, Lappeenrannan Urheilu-Miehet * 20 kilometrin kävely: Enni Nurmi, Espoon Tapiot * 35 kilometrin kävely: Tiia Kuikka, Lappeenrannan Urheilu-Miehet * 35 kilometrin kävely: Elisa Neuvonen, Lappeenrannan Urheilu-Miehet * Korkeushyppy: Ella Junnila, Tampereen Pyrintö * Korkeushyppy: Heta Tuuri, Lahden Ahkera * Korkeushyppy: Sini Lällä, Jyväskylän Kenttäurheilijat * Seiväshyppy: Wilma Murto, Salon Vilpas * Seiväshyppy: Elina Lampela, Oulun Pyrintö * Seiväshyppy: Saga Andersson, Esbo IF * Kolmiloikka: Kristiina Mäkelä, Orimattilan Jymy * Kolmiloikka: Senni Salminen, Imatran Urheilijat * Kiekonheitto: Salla Sipponen, Keuruun Kisailijat * Moukarinheitto: Silja Kosonen, Turun Urheiluliitto * Moukarinheitto: Krista Tervo, Karhulan Katajaiset (Kotka) * Moukarinheitto: Suvi Koskinen, Kauhajoen Karhu * Keihäänheitto: Sanne Erkkola, Turun Urheiluliitto == Menestys == Suomi ei saanut mitaleja. Pistesijoille ylsi neljä urheilijaa: Lassi Etelätalo keihäänheitossa ja Wilma Murto seiväshypyssä sijoittuivat kuudenneksi, Silja Kosonen moukarinheitossa oli seitsemäs ja Oliver Helander keihäänheitossa päätyi kahdeksanneksi. Suomen- ennätystä paransivat Viivi Lehikoinen 400 metrin aitajuoksussa (54,60) sekä Elisa Neuvonen (2.57.42) ja Aleksi Ojala (2.28.22) 35 kilometrin kävelyssä. == Lähteet == Luokka:Suomi yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut 2022
Sikstus

Sikstus on Suomessa käytetty harvinainen miehen etunimi. Siitä tunnetaan myös vanhempi, latinalainen nimiasu Sixtus. Digi- ja väestötietoviraston mukaan Suomessa on heinäkuuhun 2022 mennessä tilastoitu noin 80–100 Sikstus-nimistä ja noin 30–50 Sixtus-nimistä miestä. == Nimen tausta ja nimipäivä == Sixtus- nimen lähtömuotona on kreikan kielen sana ’tasoitettu, silitetty’ (xystós). Toisen, kansanetymologisen selityksen mukaan Sixtus olisi muunnelma roomalaisesta nimestä Sextus, jonka merkitys on ’kuudes’. Katolisella kirkolla on ollut useita Sixtus-nimisiä paaveja. Tätä kautta nimi on päätynyt keskiajalla suomalaiseen kalenteriin: Mikael Agricola mainitsi ”Sixtus Pauin” vuoden 1544 rukouskirjassaan elokuun 5. päivän kohdalla. Hän viittasi marttyyripaavi Sixtus II:een, joka perimätiedon mukaan surmattiin 6. elokuuta 258. Kun Sixtus-nimi otettiin Suomen almanakkaan vuonna 1706, nimipäiväksi tuli 6. elokuuta. Nimi pysyi almanakassa vuoteen 1928 asti. Suomenkielisessä kalenterissa (muttei ruotsinkielisessä) alettiin 1850-luvulla käyttää Sixtuksen sijaan kirjoitusasua Sikstus.Blomqvist, Marianne: Förteckning över förnamnen i den finlandsvenska almanackan 1810–2000. – Nivanka, Eino: Suomalaisen almanakan nimipäivät ja kiinteät juhlapäivät vuosina 1705–1955 – Kustaa Vilkuna, Eino Kaskimies, Gösta Hedström & Eino Nivanka (toim.) Suomen almanakan juhlakirja, s. 258–259. Helsinki: Helsingin yliopisto & Weilin+Göös, 1957. == Tunnettuja Sikstuksia ja Sixtuksia == === Paaveja === * Sixtus I, paavi v. 117–127 * Sixtus II, paavi v. 257–258 * Sixtus III, paavi v. 432–440 * Sixtus IV, paavi v. 1471–1484 * Sixtus V, paavi v. 1585–1590 === Muita === * Sikstus Samuel ”Samppa” Aittoniemi (1892–1969), suomalainen kansanedustaja * Sixtus Viktor Calamnius (1826–1897), suomalainen juristi ja virkamies * Sixtus Hjelmman (1869–1949), suomalainen kenraalimajuri ja Ilmavoimien komentaja * Sixtus Janson (1883–1957), ruotsalainen urheiluvaikuttaja * A. Sixtus Lindholm (1865–1933), suomalainen maanviljelysneuvos * Sixtus Bernhard Lundelin (1860–1932), suomalainen kapellimestari ja laulunopettaja * Sikstus Rönnberg (1861–1919), suomalainen kansanedustaja * Sixtus Syrjänen (1876–1970), suomalainen insinööri ja teollisuusmies == Kuvitteellisia Sixtuksia == * Sixtus Beckmesser, hahmo Richard Wagnerin oopperassa Nürnbergin mestarilaulajat (1868) == Lähteet == == Aiheesta muualla == * Etunimien taivutus: Sikstus ja Sixtus (Kotimaisten kielten keskuksen verkkojulkaisu) Luokka:Etunimet
Wiitta

Wiitta Oy on suomalainen muoviteollisuusyritys, joka toimii Heinolan Hevossaaressa. Yritys valmistaa muovituotteita ruiskuvalutekniikalla. Tuotteissa käytetään erilaisia muovimateriaaleja sekä kierrätysmuoveja, kuten esimerkiksi Hesburger-tarjottimessa.. Yritys valmistaa tuotteita sopimusvalmistusasiakkaille ja omilla tuotemerkeillä. Yrityksen omia tuotteita ovat viemäriyhteet, The Pulkka by Wiitta -lumilelut sekä Mehujehu by Wiitta -pillimehukotelo. Wiitta Oy on perustettu vuonna 1972 Saarijärvellä nimellä T:mi Wiitta-Tuote. Yritys muutti 1975 Kuivaniemelle. Toiminta laajentui 1997 Heinolaan. Wiitta laajeni vuonna 2013 hankkimalla Schoeller Allibertin tuotantotoiminnan Heinolasta. Samalla toiminta laajeni Hevossaareen. Wiitta osti vuonna 2021 Orthexilta lumileluliiketoiminnan. == Lähteet == Luokka:Suomalaiset kemianteollisuusyhtiöt
Elsebeth Gerner Nielsen

Elsebeth Gerner Nielsen (s. 5. tammikuuta 1960) on tanskalainen Radikaalin Venstren poliitikko. Hän on istunut kansankäräjillä vuosina 1994–2007 ja toiminut Tanskan kulttuuriministerinä 1998–2001. ==Lähteet== ==Aiheesta muualla== * Elsebeth Gerner Nielsen Tanskan kansankäräjien verkkosivuilla] Luokka:Tanskan kulttuuriministerit Luokka:Vuonna 1960 syntyneet Luokka:Elävät henkilöt
Onni Heinänen

Onni Johannes Heinänen (11. tammikuuta 1901 Tampere – 30. maaliskuuta 1971) oli suomalainen yleisurheilija. Tampereen Kisa-Tovereita edustanut Heinänen voitti pituushypyn vuonna 1925 Frankfurt am Mainin työläisolympialaisissa tuloksella 688. == Lähteet == Luokka:Suomalaiset pituushyppääjät Luokka:Vuonna 1901 syntyneet Luokka:Vuonna 1971 kuolleet
Bergisches Land

Bergisches Land on matala vuoristoalue Nordrhein-Westfalenin osavaltiossa Saksassa. Se sijaitsee Reinin itäpuolella ja Ruhrin eteläpuolella. Maisemaa muovaavat metsät, niityt, joet ja purot, ja alue sisältää yli 20 tekojärveä.Roeject Baseline Bergisches Land Wuppertal on alueen yksi suurimmista kaupungeista ja sitä pidetään alueen epävirallisena pääkaupunkina, kun taas eteläisellä osalla on nykyään läheisempiä taloudellisia ja sosiokulttuurisia siteitä Kölniin. Wuppertal ja sen naapurikaupungit Remscheid ja Solingen muodostavat Bergisches Städtedreieck nimisen kaupunkien yhteistyöalueen.Kooperation für das Bergische Städtedreieck ==Lähteet== ==Aiheesta muualla== * Alueen viralliset sivut * NRW-tourism: Region Bergisches Land Luokka:Nordrhein-Westfalenin maantiede
Suomi yleisurheilun maailmanmestaruuskilpailuissa 1993

Suomi on ollut alusta asti mukana kaikissa yleisurheilun maailmanmestaruuskilpailuissa ja osallistui vuonna 1993 kisoihin neljännen kerran. == Joukkue == Stuttgartin MM-kisoihin valittiin 39 suomalaisurheilijaa, 22 miestä ja 17 naista. Näistä Minna Lainio pudotettiin joukkueesta hänen jäätyään kiinni dopingtestissä ja Risto Ulmala kieltäytyi lähtemästä kisoihin todeten kuntonsa liian heikoksi. Joukkueessa oli siis mukana 37 urheilijaa. Joukkueen johtajana toimi Pentti Karvonen ja teknisenä johtajana Into Turvanen. == Menestys == Suomi sai kisoissa yhden kultamitalin ja kaksi hopeaa. Sari Essayah voitti kultaa 10 kilometrin kävelyssä. Hopeaa saivat Kimmo Kinnunen keihäänheitossa ja Valentin Kononen 50 kilometrin kävelyssä. Pistesijoille ylsivät Ari Pakarinen keihäänheitossa viidenneksi sekä naisten viestijoukkue Anu Pirttimaa, Sisko Hanhijoki, Sanna Hernesniemi ja Marja Salmela 4 × 100 metrin viestijuoksussa seitsemänneksi. Suomi sijoittui mitalitilastossa yhdeksänneksi ja pistetilastossa 28 pisteellä 14:nneksi. == Lähteet == Luokka:Suomi yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut 1993
Kalervo Kotivalo

Kalervo Kotivalo (3. joulukuuta 1902 – 10. tammikuuta 1958 Karhula) oli suomalainen yleisurheilija.Urheilumme Kasvot Osa 2, Kotivalo, Kalervo, sivu 1201, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Kymin Veikkoja edustanut Kotivalo voitti kuulantyönnön, kiventyönnön ja viisiottelun vuonna 1925 Frankfurt am Mainin työläisolympialaisissa. Virolahdelta kotoisin ollut Kotivalo edusti myös Virolahden Vapautta ja Viipurin Rientoa. Kotivalosta tuli TUL:n kuulamestari vuonna 1930 tuloksella 13,22 metriä. Kotivalo kuoli tammikuussa 1958 Kotkan Rannikkopatteriston Kirkonmaan linnakkeella räjähdysonnettomuudessa, jossa dynamiittilaatikko tuntemattomasta syystä räjähti laturin selässä. Paikalla työmiehenä olleen Kotivalon toinen jalka ja käsi murskautuivat. Kotivaloa kuljettamaan tilattiin ambulanssilentokone, johon isokokoista Kotivaloa ei kuitenkaan saatu sopivasti sijoittumaan. Kotivalo vietiin yhtiöalus Pyhtäällä Kotkan sairaalaan, jossa hän leikkauksen jälkeen kuoli.Dynamiitti räjähti, laturi menetti henkensä, Uusi Suomi, 1958, No 7, sivu 1, julkaistu 9.1.1958Kotivalo dog av skadorna, Kotka Nyheter, 1958, No 3, sivu 1, julkaistu 11.1.1958 == Lähteet == Luokka:Suomalaiset kuulantyöntäjät Luokka:Suomalaiset yleisurheilun moniottelijat Luokka:Vuonna 1902 syntyneet Luokka:Vuonna 1958 kuolleet
Merja Vaaran katoaminen

Merja Tuulikki VaaraRo­va­nie­me­läi­nen Merja Vaara lähti työ­pai­kal­ta kohti kotia, mutta ei päässyt koskaan perille – Mitä 17-vuo­tiaa­na ka­don­neel­le nuo­rel­le ta­pah­tui yli neljä vuo­si­kym­men­tä sitten? Kaleva (s. 19. heinäkuuta 1963) oli henkilö, joka katosi Rovaniemellä 27. heinäkuuta 1980. Hän oli katoamisen aikaan 17-vuotias. Vaara poistui työpaikaltaan vartiointiliikkeestä aamulla kello 5.30 paikkeilla, ja viimeisen vahvistetun havainnon hänestä teki vartiointiliikkeen omistaja. Tällöin tyttö oli astelemassa maantien suuntaan.Jälkiä jättämättä Iltalehti Vaara julistettiin kuolleeksi 19. toukokuuta 1999. Vaarasta kirjattiin katoamisilmoitus 28. heinäkuuta 1980. Katoamisilmoituksen teki hänen äitinsä, sillä hän oli jättänyt saapumatta Jaatilan kylässä sijainneeseen kotiinsa. Kävi ilmi, että Vaara palasi sinne usein liftaamalla. Katoamisaamuna ohi ajanut nainen teki vielä epävarman havainnon Vaarasta vakiintuneella liftauspaikalla Keskon rakennuksen kohdalla. Lehdistö tiedotti katoamisen jälkeen lisäksi poliisin tietoon saatetusta vihjeestä, jonka mukaan Vaara olisi noussut katoamisesta seuraavana päivänä noin 40-vuotiaan miehen kuljettamaan ruskeaan mustakattoiseen Vauxhall Viva- tai Opel Kadett -merkkiseen autoon, jonka rekisteri alkoi kirjaimilla OH.Nykyposti 1/1981 Toisaalta aamulenkillä ollut mies kertoi nähneensä mahdollisesti Vaaran nousevan katoamisaamuna kuorma-auton kyytiin tavanomaiselta liftauspaikaltaan valtatiellä.”Jos minulle jotain tapahtuu, tiedätte kyllä syyllisen” – 5 katoamis­mysteeriä, jotka odottavat yhä ratkaisua Ilta-Sanomat Poliisi ei uskonut Vaaran kohdalla omaehtoiseen katoamiseen, mutta tätä ei kyetty sulkemaan kokonaan poiskaan, kuten ei onnettomuuden tai itsemurhan mahdollisuuksiakaan. Poliisi piti henkirikoksen mahdollisuutta varteenotettavana. Tapaukseen liittyviä vihjeitä on tarkistettu vielä ainakin vuonna 2019. Merja Vaaran katoaminen on yksi yhdestätoista tapauksesta, joita Tiina Saari ja Maiju Majamaa käsittelevät Into Kustannuksen kustantamassa Ei jälkeäkään – 11 suomalaista kadonnutta ja kaivattua -kirjassa.Ei jälkeäkään – 11 suomalaista kadonnutta ja kaivattua - äänikirja Supla == Lähteet == Luokka:1980-luvun katoamistapaukset Luokka:Suomalaiset katoamistapaukset Luokka:Suomi 1980-luvulla Luokka:1980 Luokka:Rovaniemen historia
Oskar Lindborg

Oskar Lindborg (12. tammikuuta 1900 Vaasa – 6. maaliskuuta 1932 Pietarsaari)Kuolinilmoitus, Oskar Lindborg, Pedersöre-Jakobstads Tidning, 1932, No 27, sivu 1, julkaistu 8.3.1932Framstående idrottsman avliden, Pedersöre-Jakobstads Tidning, 1932, No 27, sivu 2, julkaistu 8.3.1932 oli suomalainen yleisurheilija.Urheilumme Kasvot Osa 2, Lindborg, Oskar, sivu 1243, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Pietarsaarelaista Stjärnania edustanut Lindborg voitti kuulantyönnön kevyen kuulan ja kiekonheiton vuonna 1925 Frankfurt am Mainin työläisolympialaisissa. 1930-luvun vaihteessa Lindborg muutti Enskedeen Ruotsiin. Joidenkin lehtitietojen mukaan hänellä olisi ollut Ruotsin kansalaisuus. Lindborg kuoli vain 32-vuotiaana keuhkokuumeeseen Pietarsaaren Malmin sairaalassa 1932.Oskar Lindborg död, Arbetarbladet, 1932, No 27, sivu 1, julkaistu 7.3.1932 == Lähteet == Luokka:Suomalaiset kuulantyöntäjät Luokka:Suomalaiset kiekonheittäjät Luokka:Vuonna 1900 syntyneet Luokka:Vuonna 1932 kuolleet
Niilo Mattila (yleisurheilija)

Niilo Ilmari Mattila (28. marraskuuta 1903 Helsinki – 17. helmikuuta 1981) oli suomalainen yleisurheilija. Mattila voitti 110 metrin aitajuoksun vuonna 1925 Frankfurt am Mainin työläisolympialaisissa. Mattila edusti urallaan Helsingin Kullervoa, Helsingin Kisa-Veikkoja ja Kenttäurheilijoita. Kalevan kisoissa Mattila oli 400 metrin aitajuoksussa SM-hopealla vuosina 1929, 1930, 1931 ja 1932. 400 metrin juoksussa hän sijoittui neljänneksi vuosina 1929, 1931 ja 1932. Viestijuoksun SM-kilpailuissa hän saavutti Helsingin Kisa-Veikkojen joukkueessa 4 × 100 metrin viestijuoksussa kultaa 1931 ja 1932, hopeaa 1928 ja pronssia 1929 sekä 4 × 400 metrin viestijuoksussa kultaa 1928, 1929 ja 1932 ja hopeaa 1930, 1931 ja 1933. == Lähteet == Luokka:Suomalaiset pika-aitajuoksijat Luokka:Suomalaiset 400 metrin aitajuoksijat Luokka:Suomalaiset pikajuoksijat Luokka:Vuonna 1903 syntyneet Luokka:Vuonna 1981 kuolleet
Thorsten Domke

Thorsten Domke on sveitsiläinen karateka, joka saavutti Kyokushinin IKO Matsushima-liiton maailmanmestaruuden 2000.IKO Matsushima World Open Kyokushin Karate Tournament Results ikomatsushima.eu Viitattu 24.7.2022 ==Kilpaura== Domke saavutti IKO Matsushima -liiton ensimmäisissä EM-kilpailuissa hopeaa hävittyään keskisarjan loppuottelussa Lajos Horvathille.IKO Matsushima European Kyokushin Karate Championships Results Viitattu 24.7.2022 Domke eteni avoimessa painoluokassa käydyn MM-kilpailujen loppuotteluun saakka, jossa hän voitti mestaruuden Bela Haszmania vastaan. ==Lähteet== Luokka:Sveitsiläiset karatekat Luokka:Kyokushinin harjoittajat Luokka:Elävät henkilöt
Reijo Juurinen

Reijo Juurinen (17. marraskuuta 1884 – 1. tammikuuta 1951) oli suomalainen kansakoulunopettaja, luutnantti ja toimitusjohtaja. Juurinen oli maanviljelijän poika Lammilta. Hän opiskeli opettajaksi Jyväskylän seminaarissa ja toimi opettajana muun muassa Myllymäellä. Sisällissodan 1918 aikana Juurinen kävi upseerikurssin ja jäi sodan jälkeen aktiiviupseerina armeijaan töihin. Toimittuaan muun muassa varikonpäällikkönä Seinäjoella, hän siirtyi vuonna 1920 konttoripäälliköksi Itikkaan.Sandelin 1989, s. 225 Juurinen toimi Itikan toimitusjohtajana vuosina 1922–1933. Tämän jälkeen Juurinen toimi kirjakauppa-alalla piiritarkastajana ensin Seinäjoella ja vuodesta 1941 Helsingissä. Juurinen oli keskeinen vaikuttaja Seinäjoen kunnalliselämässä ja oli muun muassa kauppalanvaltuuston ensimmäinen puheenjohtaja. == Lähteet == * === Viitteet === Luokka:Suomalaiset osuustoimintaliikkeen vaikuttajat Luokka:Suomalaiset yritysjohtajat Luokka:Seinäjoen kaupunginvaltuutetut Luokka:Suomen sisällissodan valkoiset Luokka:Vuonna 1884 syntyneet Luokka:Vuonna 1951 kuolleet Luokka:Kansallisen Kokoomuksen poliitikot
Jussi Laiho

Juho Feliks ”Jussi” Laiho (synt. Juselius, 13\. tammikuuta 1893 Suomusjärvi – 9. joulukuuta 1972) oli suomalainen yleisurheilija. Laiho oli 1910-luvulla Suomen lahjakkaimpia heittäjiä ja hänet tunnettiin myös moniottelijana. Laiho edusti Salon Viestiä, Turun Urheiluliittoa ja Turun Weikkoja. == Ura == Suomusjärven Lahnajärvellä syntynyt Laiho jäi jo pienenä orvoksi ja hankki elantonsa 14-vuotiaasta lähtien maataloustöillä. Säännöllisen valmentautumisen ja kilpailemisen hän aloitti vuonna 1912. Vuosina 1915-1917 Laiho saavutti useita Kalevan kisojen hopeamitaleita kuulantyönnössä, kiekonheitossa ja moukarinheitossa olympiamitalisti Elmer Niklanderin jälkeen. Lisäksi hän voitti viisiottelun SM-kultaa 1916 ja kymmenottelun SM-kultaa eli niin sanotun Suomen urheilukuninkaan tittelin 1917. Sisällissodan seurauksena Laiho pakeni syksyllä 1918 Ruotsiin, jossa hän jatkoi kilpailemista IF Linnéan riveissä. Kesällä 1919 Laiho työnsi Kööpenhaminassa kuulan Pohjoismaiden ennätyksen 14,29. Hänellä oli hallussaan myös kevyen kuulan SE-tulos 16,08, jonka olympiavoittaja Ville Pörhölä rikkoi 1921. Laiho palasi kotimaahan keväällä 1920 ja vaihtoi TUL:n alaiseen Turun Weikkoihin. Samana kesänä Laiho olisi valittu Antwerpenin kesäolympialaisiin, mutta TUL:n urheilijana hän jäi pois kisoista. 1920-luvulla Laiho saavutti useita TUL:n mestaruuksia eri heittolajeissa. Vuonna 1925 hän voitti moukarinheiton ja 12,5 kg:n painonheiton Frankfurt am Mainin työläisolympialaisissa. Kiekonheitossa Laiho sijoittui toiseksi Oskar Lindborgin jälkeen. Urheilu-uransa päätyttyä Laiho keskittyi Lahnajärvellä sijainneen maatilansa viljelyyn. == Lähteet == Luokka:Suomalaiset kiekonheittäjät Luokka:Suomalaiset kuulantyöntäjät Luokka:Suomalaiset moukarinheittäjät Luokka:Suomen sisällissodan punaiset Luokka:Vuonna 1893 syntyneet Luokka:Vuonna 1972 kuolleet
Olavi Niemi (korkeushyppääjä)

Olavi Niemi oli suomalainen yleisurheilija. Helsingin Kullervoa edustanut Niemi voitti korkeushypyn vuonna 1925 Frankfurt am Mainin työläisolympialaisissa jakamalla voiton Kalle Korven kanssa tuloksella 179. == Lähteet == Luokka:Suomalaiset korkeushyppääjät Luokka:Syntymävuosi puuttuu Luokka:Kuolinvuosi puuttuu
Paavo Virtanen (yleisurheilija)

Paavo Mikael Virtanen (13. joulukuuta 1901 Maaria – 14. tammikuuta 1973) oli suomalainen yleisurheilija. Maarian Kisa-Tovereita edustanut Virtanen voitti kolmiloikan vuonna 1925 Frankfurt am Mainin työläisolympialaisissa. tuloksella 14,28. Hän kuului myös TUL:n ruotsalaisviestin voittaneeseen joukkueeseen. Pituushypyssä Virtanen sijoittui toiseksi Onni Heinäsen jälkeen ja viisiottelussa toiseksi Kalervo Kotivalon jälkeen. == Lähteet == Luokka:Suomalaiset kolmiloikkaajat Luokka:Suomalaiset pituushyppääjät Luokka:Suomalaiset yleisurheilun moniottelijat Luokka:Vuonna 1901 syntyneet Luokka:Vuonna 1973 kuolleet
Rieti (täsmennyssivu)

Rieti voi tarkoittaa seuraavia: *Rieti, kaupunki Italiassa *Rietin maakunta, maakunta Italiassa *Rieti, suomalainen miehen etunimi *Rieti, sukunimenä: ** Vittorio Rieti (1898–1994), italialais-yhdysvaltalainen säveltäjä.
Björköby (taajama)

Björköby, myös Björkö, on kylä ja taajama Björkön saarella Mustasaaressa, Pohjanmaan maakunnassa. Kylä oli aikaisemmin osa Björköbyn kuntaa, jonka kuntakeskus sekä ainoa maarekisterikylä se oli. Vuonna 1973 Björköby yhdistyi Mustasaareen yhdessä Raippaluodon, Koivulahden ja Sulvan kuntien kanssa. Vuonna 2020 taajaman väkiluku oli 269. Björköby on asukasluvultaan Mustasaaren pienimpiä taajamia. Taajaman maapinta-ala on 2,69 km² ja väestöntiheys 100,0 as./km² (2020). Björköbyn kylä on määritelty valtakunnallisesti merkittäväksi rakennetuksi kulttuuriympäristöksi. Björköbyn kylämaisema koostuu lukuisista peltoaloista ja 1800-luvulla rakennetuista punamullatuista puolitoistakerroksisista asuinrakennuksista. Kylässä toimivia palveluita ovat lähikauppa ja Mustasaaren kunnan ylläpitämä, kaksi kertaa viikossa auki oleva, Mustasaaren kunnankirjastoon ja laajemmin Fredrika-kirjastoihin kuuluva Björköbyn kirjasto. Björköby valittiin Suomen valtakunnalliseksi vuoden kyläksi vuonna 2000. ==Liikenne== Yhdystie 7240 Raippaluodon kirkonkylästä kulkee kylän läpi päättyen Svedjehamniin. ==Katso myös== *Björköbyn kirkko ==Lähteet== Luokka:Björköby Luokka:Mustasaaren taajamat Luokka:Suomen entiset kuntakeskukset Luokka:Suomen kirkonkylät Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen valtakunnalliset vuoden kylät
Issaquenan piirikunta

Issaquenan piirikunta () on Yhdysvaltojen Mississippin osavaltiossa sijaitseva piirikunta. Sen väkiluku oli 1 338 vuonna 2020, ja se oli väkiluvultaan Mississippin osavaltion pienin piirikunta. Piirikunnan hallintokeskus on Mayersvillen kunta, joka on myös piirikunnan ainoa kunta. Piirikunta on perustettu vuonna 1844. == Väestö == Vuonna 2020 Issaquenan piirikunnan 1 338 asukkaasta mustia oli 60,3 %, valkoisia 38,1 %, aasialaisia 0,5 % ja alkuperäisasukkaita 0,4 %. Asukkaista 0,2 % puhui kotonaan jotain muuta kieltä kuin englantia. == Lähteet == == Aiheesta muualla == Luokka:Mississippin piirikunnat
Tšaplynka

Tšaplynka (; ) on kaupunkityyppinen taajama Kah’ovkan piirissä, Hersonin alueella, Etelä-Ukrainassa. Vuonna 2021 taajaman väkiluvuksi arvioitiin 9 539 . Paikkakunta oli aiemmin Tšaplynkan piirin hallintokeskus. Heinäkuussa 2020 Ukrainan piirijakoa selkeytettiin yhdistelemällä piirejä ja muita aluehallinnon toisen tason yksiöitä. Tällöin Tšaplynka liitettiin piireineen osaksi aiempaa laajempaa Kah’ovkan piiriä. Alkuvuodesta 2022 Tšaplynkan taajama joutui osana Venäjän hyökkäyssotaa tuolloin alkaneen tilapäisen venäläismiehityksen ja venäläistämispyrkimysten piiriin. Maaliskuun 7. päivänä uutisoitiin yli 3000 ihmisen mielenosoituksesta miehitystä vastaan Ukrainan lippuja kantaen. Miehittäjille laulettiin ja huudettiin Menkää kotiin! Sotilaat ampuivat ilmaan pyrkiäkseen hajottamaan mielenosoitusta, mutta mielenosoitus ei tähän loppunut. Heinäkuun alussa 2022 uutisoitiin miehitysjoukkojen tekemistä laajoista ja perinpohjaisista piilopaikkojen etsinnöistä miehitetyssä taajamassa. ==Lähteet== ==Aiheesta muualla== * Tšaplynkan hromada (Чаплинская громада), aluehallinnon 3. tason alue (gromada.info) * Tšaplynkan piirin arkistoitu sivu (2014) (kherson.ua) Luokka:Hersonin alueen kaupunkityyppiset taajamat Luokka:Kah’ovkan piiri
Paavo Virtanen

Paavo Virtanen -nimisiä henkilöitä ovat olleet: * Paavo Virtanen (1901–1973), suomalainen pituushyppääjä, kolmiloikkaaja ja viisiottelija * Paavo Virtanen (1915–1998), suomalainen jalkapalloilija * Paavo Virtanen (1925–2016), suomalainen helluntaiherätyksen saarnaaja ja kristillinen kirjailija.
Reform Act (1928)

Representation of the People (Equal Franchise) Act 1928, tunnetaan epävirallisesti myös nimillä Fifth Reform Act ja Equal Suffrage ActEqual Franchise Act oli vuonna 1928 Yhdistyneessä kuningaskunnassa säädetty laki, joka myönsi samat täydet äänioikeudet naisille ja miehille alentamalla naisten äänioikeuden ikärajan 21 vuoteen.Parliament.uk: 1928 Equal Franchise Act Tätä ennen, vuodesta 1918 alkaen, naisille oli annettu äänioikeus vaaleissa vain, jos he olivat yli 30-vuotiaita ja täyttivät vähimmäisomaisuusvaatimukset.Britannica: Representation of the People Acts National Archives: Representation of the People Act The Gazette: Representation of the People Act 1918 ==Lähteet== Luokka:Yhdistyneen kuningaskunnan laki Luokka:Yhdistyneen kuningaskunnan historia Luokka:1928
Suur-Itävallan yhdysvallat

Suur-Itävallan yhdysvallat oli vuonna 1906 esitetty toteutumaton ehdotus Itävalta-Unkarin muuttamisesta liittovaltioksi, jossa kaikki kansallisuudet saisivat alueellisen itsehallinnon. Idean suurin kannattaja oli arkkiherttua Frans Ferdinand, joka kruununperijänä suunnitteli muuttavansa maan federaatioksi. Hänestä ei kuitenkaan ikinä tullut Itävallan keisaria, sillä bosnianserbi Gavrilo Princip murhasi hänet vuonna 1914, mikä johti lopulta keisarikunnan hajoamiseen. Keisari Frans Joosef ei kannattanut federaatiota. == Tausta == Itävalta-Unkarissa kyti suuret määrät nationalismia eri kansojen kesken. Maassa syntyi monta eri kansojen autonomiaa ja itsenäisyyttä vaatinutta ryhmää, joista kuuluisimmaksi on tullut Musta käsi. Idea federalisoinnista ei ollut uusi, vaan esimerkiksi 1840-luvulla Lajos Kossuth kannatti maan muuttamista federaatioksi nimellä Tonavan maa. Vuonna 1867 toimeenpantiin kompromissi, jolla Unkari sai autonomian. Muille kansoille, kuten slaaveille ei annettu vastaavia etuoikeuksia. Tämä nosti pinnalle suurempia haluja autonomiasta eri kansojen kesken, mutta Unkarin valta teki sen saavuttamisesta hankalampaa. Frans Ferdinand oli pitkään suunnitellut maan federalisointia yhdessä monen poliitikon, varsinkin etnisen romanialaisen Aurel Popovicin kanssa. Hänen ideanaan oli perustaa useita puoliautonomisia osavaltioita, jotka kaikki olisivat osa suurempaa liittovaltiota, joka nimettäisiin uudelleen Suur-Itävallan yhdysvalloiksi. Ajatus sai voimakasta vastustusta kaksoismonarkian Unkarin puolelta, koska uudistuksen suora seuraus olisi ollut Unkarille merkittävä alueiden menetys. == Osavaltiot == Ideana oli perustaa 15 osavaltiota: *Deutsch-Österreich: Saksalainen Itävalta (Etelä- Tiroli, osa Sudeettialueista ja Itävalta). *Deutsch-Böhmen: Saksalainen Böömi (Luoteis-Böömi nykyisessä Tšekissä). *Deutsch-Mähren: Saksalainen Määri (Koillis-Määri nykyisessä Tšekissä). *Böhmen: Böömi (Böömin ja Määrin etelä- ja keskiosa nykyisessä Tšekissä). *Slowakenland: Slovakkimaa (suunnilleen nykyinen Slovakia). *West-Galizien: Länsi-Galitsia (Galitsian länsiosa nykyisessä Puolassa). *Ost-Galizien: Itä-Galitsia (Galitsian kuningaskunnan itäosa nykyisessä Ukrainassa ja Puolassa). *Ungarn: Unkari (nykyinen Unkari sekä osia nykyisestä Slovakiasta ja Serbiasta). *Seklerland: Székelymaa (osa nykyistä Romaniaa). *Siebenbürgen: Transilvania, (osa nykyistä Romaniaa, Serbiaa ja Ukrainaa). *Trento: Trento (osa nykyistä Italiaa). *Triest: Trieste (osat nykyistä Italiaa). *Carniola Kranjska (suunnilleen nykyinen Slovenia). *Kroatien: Kroatia (nykyinen Kroatia, osa Serbiaa ja osa Montenegroa). *Woiwodina: Vojvodina (osa nykyistä Serbiaa ja Kroatiaa) Luokka:Itävalta- Unkari Luokka:Toteutumattomat suunnitelmat ja hankkeet
Jean Becquerel

Jean Becquerel (5. helmikuuta 1878 – 4. heinäkuuta 1953) oli ranskalainen fyysikko. Hänen tutkimusalansa käsittelivät suhteellisuusteoriaa sekä maaperän harvinaisten kiteiden paramagneettisia ja optisia ominaisuuksia. Becquerel nimitettiin Ranskan luonnontieteellisen museon luonnontieteellisen historian osaston professoriksi vuonna 1909 ja hänestä tuli Ranskan tiedeakatemian jäsen vuonna 1946. Jeanin isä Antoine-Henri Becquerel ja isoisä Alexandre Edmond Becquerel olivat myös kuuluisia fyysikoita. ==Valikoituja teoksia== * Principe de Relativité et la Théorie de la Gravitation, Lectures given in 1921 and 1922 at the École Polytechnique and the Muséum d'Histoire Naturelle in Paris, (Gauthier-Villars & Co.; 1922) == Lähteet == Luokka:Vuonna 1878 syntyneet Luokka:Vuonna 1953 kuolleet Luokka:Ranskalaiset fyysikot
Kaliumpyrosulfiitti

Kaliumpyrosulfiitti (K2S2O5) eli kaliumdisulfiitti tai kaliummetabisulfiitti on kalium- ja pyrosulfiitti-ionien muodostama epäorgaaninen ioniyhdiste. Yhdistettä käytetään muun muassa elintarvikkeiden lisäaineena, antibakteerisena aineena ja pelkistimenä. == Ominaisuudet, valmistus ja käyttö == Huoneenlämpötilassa kaliumpyrosulfiitti on valkoista kiteistä ainetta. Yhdiste on alkeiskopiltaan monokliininen. Kaliumpyrosulfiitti liukenee erittäin hyvin veteen ja liukeneminen on endoterminen prosessi. Kuumennettaessa aine hajoaa. Kaliumpyrosulfiittia valmistetaan kaliumkarbonaatin ja rikkidioksidin välisellä reaktiolla. Toinen tapa on kaliumvetysulfiitin kuumentaminen.José Jiménez Barberá, Adolf Metzger & Manfred Wolf: Sulfites, Thiosulfates, and Dithionites, Ullmann's Encyclopedia of Industrial Chemistry, John Wiley & Sons, New York, 2002. :2 SO2 \+ 2 KOH → K2S2O5 \+ H2O Kaliumpyrosulfiitilla on antibakteerisia ja hapettumista estäviä ominaisuuksia, joiden vuoksi sitä käytetään lisäaineena muun muassa viineissä ja viinin valmistukseen käytettävien käymisastioiden puhdistukseen. Yhdisteen E-koodi on E224. Kaliumpyrosulfiittia käytetään myös pelkistimenä tekstiilien värjäyksessä ja valokuvauskemikaalina. == Lähteet == == Aiheesta muualla == *PubChem: Potassium metabisulfite * Food Component Database (FooDB): Potassium disulfite Luokka:Kaliumyhdisteet Luokka:Sulfiitit
Eemeli Risku

Emil (Eemeli) Risku (1880 – 1970) oli suomalainen viulupelimanni, kauppias ja kuorma-autoilija.Piia Kleemolan Facebook-sivu Kauhajoella ja Jalasjärvellä asunut Risku oli pelimanni jo kuudennessa sukupolvessa. Hän esiintyi Yleisradiossa 1930-luvulla A. O. Väisäsen kansanmusiikkiohjelmissa ja kesäkuussa 1936 hän esiintyi Nordische Gesellschaftin Lyypekissä järjestämillä pohjoismaisilla kulttuurijuhlilla suomalaisen kalevalaryhmän mukana. Ryhmään kuuluivat hänen lisäkseen Oksenja Mäkiselkä runonlaulajana, Antero Vornanen kanteleensoittajana ja Teppo Repo paimensoittajana.Hansakaupungissa juhlittiin pohjoismaista perintöä, Uusi Suomi, 05.07.1936, nro 177, s. 20, Kansalliskirjaston digitaaliset aineistot == Lähteet == Luokka:Suomalaiset kansanmuusikot Luokka:Vuonna 1880 syntyneet Luokka:Vuonna 1970 kuolleet
Sijainen (televisiosarja)

Sijainen on suomalainen psykologinen trillerisarja, joka julkaistaan suoratoistopalvelu Elisa Viihde Viaplayssa 14. elokuuta 2022. Sarja perustuu BBC:n _The Replacement_ \- minisarjaan, jonka ovat luoneet Joe Ahearne ja Nicole Cauverien. Sarjan suomalaisversion tuottaa Helsinki-filmi ja sen ovat käsikirjoittaneet Mia Ylönen ja Tuuli Hostikka. Sarjan ohjaa Jyri Kähönen ja sen pääosissa nähdään Maria Ylipää, Pamela Tola ja Olavi Uusivirta. Sarjassa arkkitehtinä työskentelevä Ella Rönkä (Ylipää) joutuu uransa suurimman mahdollisuuden kynnyksellä jäämään äitiyslomalle. Ellan sijaiseksi palkataan täydelliseltä vaikuttava Paula Malinen (Tola), jonka käytöksessä alkaa pian ilmenemään omituisia ja pakkomielteisiä piirteitä. == Rooleissa == == Lähteet == == Aiheesta muualla == * Sarjan traileri YouTubessa * Luokka:2020-luvun suomalaiset draamasarjat Luokka:Elisa Viihde -alkuperäissarjat
Sijainen

Sijainen tarkoittaa seuraavia asioita: * viransijainen (lyh. vs.), henkilö, joka hoitaa virkaa sen varsinaisen haltijan ollessa estyneenä * Sijainen (Der Stellvertreter), Rolf Hochhuthin näytelmä vuodelta 1963 * Sijainen, Antti Peipon ohjaama suomalainen lyhytelokuva vuodelta 1989 * Sijainen (The Substitute), Martin Donovanin ohjaama yhdysvaltalainen televisioelokuva vuodelta 1993 * Sijainen, suomalainen psykologinen trillerisarja vuodelta 2022 * Sijainen, Marilyn Kayen Replica-kirjasarjan osa.
Khuzdar

Khuzdar tai Hozdar on kaupunki Pakistanin Balochistanin provinssissa. Vuoden 2017 väestönlaskennan mukaan sen asukasluku oli 182 444\. ==Maantiede== Khuzdar sijaitsee Pakistanin Balochistanin provinssissa Khuzdarin piirikunnassa Kolachijoen varrella. Alue on kapeaa laaksoa Pabvuorilla ja kaupungin korkeus merenpinnasta on 1 237 metriä. Myy ympäröivä alue on vuoristoista puoliaavikkoa. ==Historia== Khuzdar sijaitsee vanhalla [karavaani]]reitillä kohti Arabianmerta. Laaksolla on sen kautta kulkevian kulkureittien takia strategista merkitystä. Arabit tekivät sotaretkiä alueelle umaijadienkalifi Muawija I:n kaudella.Myöhemmin 900-luvulla paikan maiitsevat arabimaantieteiliät. Kaupungin sanottiin tuolloin sijaitsevat Turanissa, jolla todennäköisesti viitattiin nykyisen Balochistanin keskiosiin. Kaupunkia kuvaillaan varhaisissa lähteissä alueen mittakaavaan nähden suureksi. Sillä oli linnoitus ja vilkasta kaupankäyntiä. Kauppiaita saapui Khorasanin ja Intian suunnilta. Ympäröivällä seudulla harjoitettiin maataloutta. Jossakin vaiheessa kaupungilla oli myösm ilmeisesti oma hallitsijansa, jonka ghaznavidien hallitsija Sebük Tegin alisti vuonna 977 tai 978. Saman tapaisen hyökkäyksen hallitsijan alistamiseksi teki myös hänen poikansa Mahmud Ghaznilainen vuonna 1011. Myöhemmät ghaznavidit tekivät ajoittain rankaisuretkikuntia alueen herruuden säilyttämiseksi. Ghaznavidien jälkeen Khuzdar mainitaan pitkällä ajanjaksolla vain harvoin. Kaupungista tuli lopulta joka tapauksessa osa Kalatin kaanikuntaa. Brittiläinen Henry Pottinger vieraili paikalla vuonna 1810 ja kuvaili sitä pieneksi kaupungiksi, joka käsitti noin 500 rakennusta. Tuolloin paikka oli Kalatin kaani Mahmud Khanin veli Murad Alin kesäresidenssi. Joitakin vuosikymmeniä myöhemmin kirjoittanut Charles Masson kuvaili lähellä ollutta rauniokumpua ja sen mutamuureja, joilla hän lienee viitannut keskiaikaisen kaupungin raunioihin. Vuonna 1870 Kalatin kaani Khudadad bin Mihrab Khan rakennutti kaupunkiin uuden linnoituksen suojellakseen sitä viereisen Las Belan hallitsijaa vastaan. ==Talous ja liikenne== Khuzdar on villalla käytävän kaupan paikallinen keskus. Lähistöllä sijaitsee myös baryyttiesiintymiä. Kaupunki on Karachista Kalātiin kulkevan maantien varrella. Kaupungilla on oma lentoasemansa, joka on kuitenkin ollut pitkään käyttämättömänä. ==Väestö== Khuzdarin asukasluku oli Pakistanin vuoden 2017 väestönlaskennan mukaan 182 444\. Tuolloin se oli Balochistanin kaupungeista kolmanneksi suurin Quettan ja Turbatin jälkeen. Vuonna 1998 sama lukema oli noin 93 060 ja vuonna 1961 26 476. ==Lähteet== Luokka:Pakistanin kaupungit Luokka:Balochistan
Varanasin hinduyliopisto

Varanasin hinduyliopisto eli Banarasin hinduyliopisto (, lyhennys BHU) on Intian Uttar Pradeshin osavaltion Varanasissa toimiva julkinen tutkimusyliopisto. Vuonna 1916 perustettu yliopisto kuuluu Intian kärkiyliopistojen kansainvälistymiseksi käynnistetyn Institution of Eminence -ohjelman piiriin. Vuonna 2021 kiinalainen ARWU-yliopistoranking luokitteli Banarasin hinduyliopiston maailman kärkiyliopistojen listallaan sijaluokkaan 701-800. ARWU:n vertailussa Banarasin hinduyliopisto oli Intian yliopistoista jaetulla sijalla 3-8 edellään vain Intian tiedeinstituutti ja Kalkutan yliopisto. Brittiläinen Times Higher Eduvation (THE, 2022) -arvio sijoitti BHU:n maailmanlistansa sijalle 601–800 (jaetulle sijaluvulle 7 Intiassa). Verkkonäkyvyyttä korostava espanjalainen Webometrics-yliopistolistaus sijoitti BHU:n maailmanlistansa sijalle 1066, Intian 16 korkeimman sijaluvun saaneena yliopistona. Intian kansallisessa korkeakoulujen paremmuusluokittelussa (NIRF) BHU arvioitiin vuonna 2022 Intian 11. parhaaksi korkeakouluksi. ==Lähteet== ==Aiheesta muualla== Luokka:Intian yliopistot ja korkeakoulut Luokka:Uttar Pradesh Luokka:Intian rakennukset ja rakennelmat
Alvarado (täsmennyssivu)

Alvarado voi tarkoittaa seuraavia: * Alvarado, aik. New Haven, ent. kaupunki Kaliforniassa, nykyään osa Union Cityä * Alvarado-luokka, Espanjan laivaston tykkiveneluokka * Alvarado (1895), Espanjan laivaston Alvarado-luokan tykkivene, käytössä 1895–1912 * Alvarado, sukunimenä: ** Abelardo Alvarado Alcántara (s. 1933), meksikolainen katolinen piispa ** Alberto Alvarado Morín (s. 1988), meksikolainen jalkapalloilija ** Allen Alvarado (s. 1996), yhdysvaltalainen näyttelijä ** Carlos Alvarado Quesada (s. 1980), Costa Rican presidentti ** Daniela Alvarado (s. 1981), venezuelalainen näyttelijä ** Diego de Alvarado (k. 1540), espanjalainen konkistadori ** Esteban Alvarado (s. 1989), costaricalainen jalkapalloilija ** Juan Velasco Alvarado (1910–1977), perulainen kenraali, Perun presidentti 1968–1975 ** Lorenzo León Alvarado (1928–2020), perulainen katolinen piispa ** María José Alvarado (1995–2014), hondurasilainen valokuvamalli ja henkirikoksen uhri, Miss Honduras 2014 ** Martin Alvarado, argentiinalainen muusikko ** Modesto Rodas Alvarado (1921–1979), hondurasilainen poliitikko ** Pedro de Alvarado (1485–1541), espanjalainen konkistadori.